Ella Ø

Ella Ø er ei øy i nordenden av Kong Oscar Fjord på Nordøst-Grønland. Øya har en forskningsstasjon som om sommeren også er base for Siriuspatruljen.

 Geologi 
Den er spesiell ved sine tykke lagserier tilbake til jordens eldste geologiske periode, prekambrium. Fjellet Bastionen på Ella Ø har velblottede profiler. Tillittlaget på Ella Ø er verdensberømt. Det ble dannet i en istid for omkring 700 millioner år siden. Tilsvarende tillitter er funnet mange andre steder på jorden, også nær ekvator, og i diskusjoner om jordens klimautvikling har det gitt opphavet til hypotesen om en "snøballjord (Snowball Earth)", i det det ser ut til, at hele jordkloden kanskje var nediset.

 Historie 
Navnet Ellas Ö ble gitt i 1899 av Alfred Gabriel Nathorst som en oppkalling etter hans kone Amy Rafaela Windahl (1858–1936).

Den første bygningen på øya ble reist av en ekspedisjon ledet av geologen Lauge Koch i 1931.Utforskningen av Østgrønland    Han fikk bygget en hytte han kalte Ørneredet på nordsiden av øya. Botanikeren Thorvald Sørensen holdt til her 1931-1935. Observasjonene dannet grunnlaget for hans doktorgrad (1941).

Charles Lindbergh gjennomførte en overflyvning av Grønlands innlandsis fra vest mot øst 4. august 1933, og landet på øya. 

Under andre verdenskrig ble øya vurdert som strategisk viktig.USAs baser på Grønland    Stasjonen var okkupert av tyske styrker 24. april til 3. mai 1943.

Da sledepatruljen Sirius ble opprettet i 1950, ble Ella Ø valgt til patruljens hovedbase. Året etter ble hovedbasen flyttet til Daneborg.

I 1971 ble det funnet en meteoritt nær Ella Ø.Meteoren fra Ella Ø (på engelsk)

 Referanser 

 Eksterne lenker 
 Bilder og kart av Ella Ø

Kategori:Nordøst-Grønland
Kategori:Grønlands geologi